Tazrawt-agi tebḍa ɣef kraḍ n yixfawen, deg yixef amezwaru newwi-d awal ɣef tsensiwelt akked tsiwelt d yiferdisen-is, nesbadu-d yal aḥric deg-s ɣas akken ur d-newwi ara aṭas fell-as maca nesegza-d yal aferdis seg tsiwelt i yiman-is, nefka-d tibadutin ama d tigad n yinagmayen yiberraniyen ama d tigad i d-yefka Muḥend Akli Salḥi. Nebda-d s tbadut n tsensiwelt i d-fkan kra n yinagmayen sin akkin nsegza-d tasleḍt n Grard Genette. Nesbadu-d tasiwelt d yiferdisenis : amsawal d yiswiren-is, amsiwal, assaɣ yellan gar umsawal d umsiwal, aferriɣ, akud i yebḍan ɣef sin akud agensay d wakud aniri, adeg d tewsatin-ines, ɣer tagara nesbadu-d aglam.